**Azlan Shah Kamaruzaman** lahir pada (1 Oktober 1984) ialah seorang pelumba motosikal dari Malaysia. Beliau kini bersaing dalam Kejohanan ASB1000 Kejuaraan Asia Road Racing (ARRC) di atas BMW S1000RR.

Karier
------

### Kejohanan Moto 2 (2013–2015)

Dia melakukan debut pertamanya sebagai pelumba gantian bagi Yuki Takahashi di 2013 San Marino Grand Prix dan menamatkan perlumbaan di tempat ke 23. Menjadi empat pelumba dari ARRC untuk berlumba di Moto2 selepas Thitipong Warokorn, Doni Tata Pradita dan Rafid Topan Sucipto. Beliau adalah pemenang untuk kejohanan 2013 SuperSports 600cc Asia Road Racing Championship.

Pada 2014, dia menyambung berlumba untuk pasukan Idemitsu Honda Team Asia di Moto2 World Championship, bersama rakan sepasukan yang baharu, Takaaki Nakagami. Beliau kekal bersama pasukan ke tahun 2015, Dimana rekod terbaiknya berjaya menamatkan perlumbaan di tempat ke 4 ( Litar Motegi).

Sebelum musim Moto2 2016, beliau pada mulanya menarik diri daripada kejohanan kerana masalah kewangan tetapi kemudian kembali apabila JPMoto Malaysia diambil alih oleh FGV Malaysia Racing. Walau bagaimanapun, Shah menarik diri kali kedua kerana masalah kewangan selanjutnya.

### Kembali ke ARRC (2016–kini)

Pada tahun 2016, Shah kembali bersaing di ARRC dalam kelas Supersport 600 dengan BikeART Racing Kawasaki, di mana beliau menduduki tempat ke-3 dengan kemenangan berganda di Litar Johor. Beliau bertukar ke Manual Tech KYT Team untuk 2017, bekerjasama dengan Ahmad Yudhistira. Beliau memenangi kejohanan untuk kali kedua dengan 2 kemenangan dalam Pusingan 2 di Litar Antarabangsa Chang dan memperoleh 155 mata. Untuk tahun berikutnya, beliau kekal di pasukan, di mana beliau memenangi perlumbaan di Suzuka dan menduduki tempat ke-3 dalam kedudukan akhir.

Dengan pengenalan Kelas ASB1000 di ARRC, Shah telah direkrut oleh ONEXOX TKKR SAG Team untuk musim pertama kelas, menaiki BMW S1000RR. Beliau adalah pemenang perlumbaan ASB1000 pertama di Litar Antarabangsa Sepang (Pusingan 1), dan seterusnya menjaringkan kemenangan berganda dalam Pusingan 3 di Litar Antarabangsa Chang dan Pusingan 6 di Litar Antarabangsa Sepang. Beliau kini berada di tempat kedua keseluruhan di belakang bekas pelumba MotoGP Australia, Broc Parkes.

### Kejohanan Dunia Supersport (2018)

Shah secara ringkas berlumba dalam Kejohanan Dunia Supersport 2018 di pusingan Litar Antarabangsa Chang sebagai pengganti Kenan Sofuoğlu di Kawasaki Puccetti Racing di mana beliau menamatkan perlumbaan di tempat ke-16.

  

**Kejuaraan Asia Road Racing (2019)**

Azlan Shah unggul sebagai Juara bagi acara ASB1000 dan itu menjadi Kejuaraan ketiga yang dimenanginya selepas di tahun 2013 dan 2017 di Acara SuperSport 600cc .

Statistik Kerjaya
-----------------

### Perlumbaan motosikal Grand Prix

#### Mengikut musim

| Tahun | Kelas | Motosikal | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Kedudukan | Pts |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 | Moto2 | Moriwaki | QAT | AME | SPA | FRA | ITA | CAT | NED | GER | IND | CZE | GBR | RSM23 | ARARet | MAL21 | AUS19 | JPN23 | VAL25 |  | NC | 0 |
| 2014 | Moto2 | Kalex | QAT18 | AME18 | ARG21 | SPA24 | FRA24 | ITA27 | CAT19 | NEDRet | GER28 | IND20 | CZE28 | GBR25 | RSM32 | ARA19 | JPN24 | AUSDNS | MAL20 | VAL27 | NC | 0 |
| 2015 | Moto2 | Kalex | QAT18 | AME19 | ARG17 | SPA21 | FRA19 | ITA15 | CAT19 | NED16 | GERRet | IND11 | CZE23 | GBR19 | RSM13 | ARA14 | JPN4 | AUS21 | MAL16 | VALDNS | 23rd | 24 |

Rujukan
-------

1. ↑  "Azlan Shah joins Honda Team Asia, to race in MotoGP". *themalaymailonline.com*. 2 September 2013. Dicapai pada 31 Januari 2014.
2. ↑  "Azlan brings it home". *asiaroadracing.com*. 24 November 2013. Diarkibkan daripada yang asal pada 1 February 2014. Dicapai pada 31 January 2014.
3. ↑  "Provisional Moto2 entry list for 2014". *MotoGP.com*. Dorna Sports. 14 Januari 2014. Dicapai pada 31 Januari 2014.

|  |  |
| --- | --- |
| Bendera MalaysiaSport icon | Rencana biografi berkaitan sukan Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s